**NÁRODNÁ RADA SLOVENSKEJ REPUBLIKY**

**VII. volebné obdobie**

Návrh

**zákon**

z ... 2019,

**ktorým sa dopĺňa zákon č. 39/2007 Z. z. o veterinárnej starostlivosti**

**v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 39/2007 Z. z. o veterinárnej starostlivosti v znení zákona č. 99/2008 Z. z., zákona č. 274/2009 Z. z., zákona č. 299/2009 Z. z., zákona č. 391/2009 Z. z., zákona č. 342/2011 Z. z., zákona č. 242/2012 Z. z., zákona č. 42/2013 Z. z., zákona č. 145/2013 Z. z., zákona č. 387/2013 Z. z., zákona č. 101/2014 Z. z., zákona č. 204/2014 Z. z., zákona č. 376/2016 Z. z., zákona č. 177/2018 Z. z., zákona č. 184/2018 Z. z. a zákona č. 91/2019 Z. z. sa dopĺňa takto:

1. V § 22 sa odsek 4 dopĺňa písmenom g), ktoré znie:

„g) držať psa uviazaného prostriedkom na uväzovanie na dlhšie ako je čas tomu nevyhnutný; krátkodobé uväzovanie psa je možné len na dobu jeho kŕmenia, čistenia chovného priestoru, ktoré musí majiteľ preukázať, alebo na dobu vyšetrovania a ošetrovania psa alebo z iného preukázateľného dôvodu vedúceho k zabezpečeniu pohody psa a ochrany jeho zdravia, pričom prostriedkom na uväzovanie je najmä reťaz, vôdzka, šnúra alebo iný obdobný prostriedok.“.

**Čl. II**

Tento zákon nadobúda účinnosť 1. januára 2022.